Taylor Swift: The Eras Tour

Taylor Swift: The Eras Tour הוא סרט הופעה אמריקאי, המתעד את סיבוב ההופעות "The Eras Tour" של הזמרת-יוצרת האמריקאית טיילור סוויפט. הסרט בבימויו של סם רנץ' ובהפקתה של סוויפט, הוא מופץ על ידי AMC Theatres וסינימארק , והקרנתו החלה בארצות הברית וברחבי העולם ב-13 באוקטובר 2023.

לאחר שהמשא ומתן שניהלה עם האולפנים הגדולים כשל, סוויפט חתמה הסכם הפצה חסר תקדים ישירות עם רשתות בתי הקולנוע AMC ו-Cinemark.

צילומי הסרט התרחשו באוגוסט 2023, בשלוש הופעות באצטדיון SoFi באינגלווד, קלפורניה. ה-SAG-AFTRA, גילדת שחקני המסך, אפשרה להפקה להתקדם למרות  שביתת השחקנים. סוויפט הכריזה מאוחר יותר באותו החודש על הקרנת הבכורה הצפויה ב-13 באוקטובר. ההכרזה המפתיעה גרמה לבתי הקולנוע להסיט את תאריכי הקרנת הבכורה של מספר סרטים אחרים שתוכננו לתאריך זה.

הסרט זכה לביקוש עצום, והכניס מספר שיא של 37 מיליון דולר ביום הראשון של המכירה המוקדמת בארצות הברית.

רקע

The Eras Tour הוא סיבוב ההופעות הששי של הזמרת-יוצרת האמריקאית טיילור סוויפט. הוא נפתח באריזונה ב-17 במרץ 2023, ועתיד להסתיים ב-2024. ההופעה נמשכת כשלוש שעות, וכוללת כ-44 שירים, המחולקים לעשר מערכות המתארות באופן רעיוני את עשרת אלבומי האולפן של סוויפט. סיבוב ההופעות זכה להצלחה מסחרית ולשבחי המבקרים, והפך לתופעה תרבותית וכלכלית שחוזקה על ידי ביקוש עולמי חסר תקדים לכרטיסים וטירוף מעריצים.

ב-2023 הזמינה סוויפט תיעוד של סיבוב ההופעות, שנועד לצאת בקולנוע כסרט באורך מלא. סם רנץ', שעבד בעבר על סרט סבב ההופעות של הזמרת בילי אייליש - Happier Than Ever, The World Tour, ועל סרט סבב ההופעות של הזמרת ליזו - Lizzo: Live in Concert, נשכר כבמאי. הסרט צולם בשלוש ההופעות הראשונות מתוך שש שנערכו בלוס אנג'לס.

חברת ההפקה של סוויפט הפיקה את הסרט באופן עצמאי. ויתור על מעורבותם של אולפנים גדולים סייע לסוויפט לחסוך בהוצאות. האתר Puck העריך שעלות הפקת הסרט הייתה בין 10 ל-20 מיליון דולר.

סוויפט הכריזה על הסרט ב-31 באוגוסט בחשבונותיה ברשתות החברתיות השונות, וכן בראיון בתוכנית  בוקר טוב אמריקה. מכירות הכרטיסים החלו באותו היום.

 הפצה 
הקרנת הבכורה נערכה ביותר מ-100 מדינות ברחבי העולם ב-13 באוקטובר 2023. גם אלבומה של סוויפט  ראה אור באוקטובר, וגרם להתגברות ההתעניינות בסרט.

בישראל, הקרנת הבכורה של הסרט תוכננה ל-13 באוקטובר 2023, ביחד עם שאר מדינות העולם, אך זו נדחתה בעקבות מלחמת חרבות ברזל והנחיות פיקוד העורף. הסרט הוקרן בישראל בסופי שבוע וימי ראשון מ-3 בנובמבר 2023 עד 19 בנובמבר 2023.

רשת AMC Theatres מטפלת בהשקה הבינלאומית של הסרט, ופועלת כמפיצה עולמית בפעם הראשונה מאז הקמתה. הסרט הוקרן בכל אולם של קולנוע אודאון באירופה, ובסך הכל הוקרן במעל 8,500 בתי קולנוע, ובמעל 100 מדינות. בצפון אמריקה הסרט הוצג בלמעלה מ-4,000 בתי קולנוע.

משך ההקרנה של הסרט הוא שעתיים ו-45 דקות, והוא כולל את רשימת השירים המלאה של סוויפט מסיבוב ההופעות, כולל "שירי הפתעה" מההופעות שלה.

 קדם מכירות 
ב-5 באוקטובר 2023, פורסם כי הסרט השיג למעלה מ-100 מיליון דולר במכירות כרטיסים מוקדמות ברחבי העולם, והיה לאחת מהקרנות הבכורה הגדולות של 2023. הסרט עלה בעקביות על הציפיות, וקבע שיא מכירת כרטיסים ליום אחד ל-AMC Theatres עם 26 מיליון דולר בצפון אמריקה.

 סטרימינג וטלוויזיה 
ב-13 בדצמבר 2023, לכבוד יום הולדתה ה-34 של סוויפט, סוויפט בשיתוף פעולה יחד עם חברת הפקת הסרטים יובינרסל שחררו גרסה מורחבת יותר של סרט ההופעה, עם הופעות נוספות של "Wildest Dreams", "The Archer" ו"Long Live". הסרט היה זמין להשכרה בשירותי וידאו לפי דרישה בטריטוריות נבחרות לתקופה מוגבלת.

עריכה לא מקוצרת ארוכה יותר של הסרט, תחת השם (הגרסה של טיילור), שוחררה לשירותי הסטרימינג דיסני+ ב-14 במרץ 2024. הסרט כולל הופעות נוספות של "Cardigan" ושישה שירי הפתעה נוספים, "I Can See You", "Maroon", "Death by a Thousand Cuts", "Our Song", "You're on Your Own, Kid", ו"You Are in Love". דיסני+ רכשה את זכויות הסטרימינג הבלעדיות של הסרט תמורת יותר מ-75 מיליון דולר במלחמת הצעות עם נטפליקס ויוניברסל, שנוהלה על ידי אחיה של סוויפט אוסטין. במקביל להשקת הסרט, הפלטפורמה שיפצה זמנית את דף הבית ואת קטגוריות הז'אנר שלה לכותרות בהשראת התקופות של סוויפט. כתב העת וראייטי דיווחו כי הסרט זכה ל-4.6 מיליון צפיות בשלושת ימי הזמינות הראשונים שלו, ושבר את השיא לסרט המוזיקה הנצפה ביותר בהיסטוריה של דיסני+. ב-10 באוגוסט 2024, הגרסה המורחבת של דיסני+ הייתה זמינה לצפייה ללא עלות בערוץ הטלוויזיה המסחרי האוסטרי ORF 1, לאחר ביטול שלושת הקונצרטים של סיבוב ההופעות בווינה עקב מזימת טרור.

 פרסים ומועמדויות 
שנהפרסקטגוריהתוצאהמקור2024פרס גלובוס הזהבהישג קולנועי וקופתיפרס בחירת הקהלסרט השנה

קישורים חיצוניים




 הערות שוליים 

קטגוריה:סרטי 2023
קטגוריה:טיילור סוויפט
קטגוריה:סרטים באנגלית
קטגוריה:סרטי הופעה
קטגוריה:סרטים אמריקאיים
קטגוריה:סרטים תיעודיים אמריקאיים
קטגוריה:סרטים תיעודיים על זמרות
קטגוריה:סרטים מוזיקליים אמריקאיים